11/06/2018 | Administración LocalMunicipal
Malpica de Bergantiños
Recadación
Aprobación definitiva da Ordenanza fiscal nº 1 reguladora do imposto sobre bens inmobles

O Pleno do Concello de Malpica de Bergantiños, en sesión celebrada o día 2 de abril de 2.018 aprobou, con carácter inicial, a Ordenanza Fiscal nº 1 reguladora do Imposto sobre Bens Inmobles. Durante o período de exposición ao público, non se presentou ningunha reclamación, polo que, de conformidade co establecido no artigo 49. c) da Lei 7/1985, do 2 de abril, Reguladora das Bases de Réxime Local, enténdese definitivamente aprobada. A tenor do previsto no artigo 70.2 da Lei 7/1985, do 2 de abril Reguladora das Bases de Réxime Local e o artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor, ó día seguinte da súa inserción no Boletín Oficial da Provincia. Por tratarse dunha disposición administrativa de carácter xeral, non procede recurso en vía administrativa, aínda que poderá impugnarse directamente ante a xurisdición contencioso-administrativa. O prazo para interpor o recurso contencioso-administrativo é de dous meses contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso- Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. O texto da ordenanza transcríbese a continuación: O imposto sobre bens inmobles esixirase neste Concello de conformidade co disposto nos artigos 60 a 77 do Real Decreto Lexislativo 2/2004, de 5 de marzo, polo que se aproba o texto refundido de la Lei reguladora das facendas locais, aplicándose sobre as ditas disposicións os elementos determinantes da cota tributaria que se regulan nos artigos seguintes da presente ordenanza fiscal.  O tipo de gravame aplicable os bens inmobles urbanos queda fixados no 0,4932 por cento.  O tipo de gravame aplicable os bens inmobles de carácter rústico queda fixado no 0,45 por cento.  O tipo de gravame aplicable os bens inmobles de características especiais será o seguinte: Ó abeiro do disposto no artigo 62.4 do Real Decreto Lexislativo 2/2004, de 5 de marzo, polo que se aproba o texto refundido de la Lei reguladora das facendas locais, establécense as seguintes exencións: - A favor dos bens inmobles urbanos nos que a cota tributaria líquida non exceda de un euro. - A favor dos bens inmobles rústicos nos que a cotas tributarias líquidas agrupadas por contribuínte non exceda de un euro. Establécese unha bonificación do 50 por cento sobre a cota tributaria íntegra aplicable ós bens inmobles de carácter residencial destinados a vivenda habitual e nos que figure como suxeito pasivo quen teña a condición de titular dunha familia numerosa, sempre que se cumpran ademais os seguintes requisitos: - Que a suma dos valores catastrais de tódolos bens inmobles sitos no termo municipal de Malpica de Bergantiños, dos que sexan suxeitos pasivos o titular da familia numerosa ou algún dos membros desta, non exceda de 90.000 euros. - Que a renda dispoñible da unidade familiar, tendo en conta o número de membros desta, non exceda dos límites que figuran na columna dereita do seguinte cadro: - Para os efectos da aplicación do cadro anterior, considérase renda dispoñible a suma das bases impoñibles dos membros da unidade familiar que obteñan rendas suxeitas ó imposto sobre a renda das persoas físicas. - Os suxeitos pasivos que, cumprindo cos requisitos establecidos no apartado anterior, pretendan gozar da bonificación, deberán presenta-la correspondente solicitude dirixida ó Excmo. Sr. Presidente da Deputación da Coruña, antes do 31 de marzo do ano correspondente ó período impositivo no que pretendan que produza efectos. Xuntamente co escrito deberase achega-la seguinte documentación:  Copia compulsada do título de familia numerosa expedido polo órgano competente.  Certificado de empadroamento do titular da familia numerosa, referido a situación existente a 31 de decembro do ano inmediato anterior, no que consten os membros da unidade familiar que conviven no inmoble para o que se solicita a bonificación.  Copia compulsada das derradeiras declaracións do imposto sobre a renda das persoas físicas presentadas polo titular da familia numerosa e, no seu caso, por cada un dos membros da unidade familiar que obteña rendas suxeitas ó referido imposto. No caso de non esta obrigados a presentar declaración da renda, presentarán certificado no que conste que non se ten presentado esta e nóminas, certificados de retencións ou calquera outro documento que serva para a determinación da renda dispoñible. - Á vista da documentación presentada, a Excma. Deputación ditará resolución concedendo ou denegando a bonificación solicitada. A bonificación concedida só producirá efectos para o período impositivo no que se insta a súa concesión, debendo solicitarse a súa prórroga nos seguintes períodos impositivos, presentando de novo a documentación que acredite que se seguen a cumpri-los requisitos para o seu goce. En calquera caso, a presentación da solicitude fóra do prazo establecido no apartado 3 anterior, dará lugar a súa inadmisión e a conseguinte denegación da bonificación instada. Terán dereito a unha bonificación do 50 por cento sobre o cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade de empresas de urbanización, construción e promoción inmobiliaria tanto de obra nova coma de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación abranguerá desde o período impositivo seguinte ó correspondente ó inicio das obras e ata o posterior ó remate das mesmas, sempre que durante ese tempo se realicen obras de urbanización ou construción efectiva, sen que, en ningún caso, a bonificación poida aplicarse a máis de tres períodos impositivos. Para o goce desta bonificación, os interesados deberán presentar escrito dirixido ó Excmo. Sr. Presidente da Deputación Provincial de A Coruña durante o ano correspondente ó inicio das obras, debendo achegar a seguinte documentación:  Copia do recibo do Imposto sobre bens inmobles, correspondente ó inmoble ó que se refire a solicitude de exención. No caso de que non se dispoña do mesmo, certificación expedida pola Xerencia territorial do Catastro de A Coruña-Provincia, no que se faga constar a referencia catastral do referido inmoble.  Certificado da concesión da preceptiva licenza municipal que autorice a realización das obras.  Certificación do Técnico-Director das obras de construción, visado polo Colexio Oficial competente, no que se indique a data de inicio das obras.  Documentación que acredite que o inmoble para o que se solicita a bonificación non figura entre os bens do inmobilizado da empresa: cédula de cualificación provisional, no caso de vivendas de protección oficial, fotocopia do derradeiro balance de situación presentado ante Facenda ou certificación do censor xurado de contas, no que se faga constar tal circunstancia.  Documentación pola que se acredite que os inmobles ós que afectan as obras constitúe o obxecto da empresa de urbanización, construción ou promoción inmobiliaria: fotocopia dos Estatutos sociais ou fotocopia da declaración de alta no Imposto sobre Actividades Económicas. Á vista da documentación presentada, a Excma. Deputación Provincial ditará resolución concedendo ou denegando a bonificación solicitada. A bonificación concedida só producirá efectos para o período impositivo seguinte ó inicio das obras, debendo solicitarse expresamente a súa prórroga para os dous períodos impositivos seguintes, achegando a documentación que acredite que se seguen a cumpri-los requisitos establecidos anteriormente. En calquera caso, a presentación da solicitude fóra do prazo establecido no apartado 3, dará lugar a inadmisión da mesma e a conseguinte denegación da bonificación.6.1.- Bonificación da cota íntegra do imposto a favor de inmobles nos que estean emprazadas unicamente construcións nas que se desenvolvan total e exclusivamente actividades agrarias, gandeiras, forestais ou pesqueiras pertencentes ao sector primario. Gozarán dunha bonificación do 95 por cento da cota íntegra do imposto, aqueles inmobles nos que estean emprazadas unicamente construcións nas que se desenvolvan total e exclusivamente actividades agrarias, gandeiras, forestais ou actividades pesqueiras extractivas, pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. Corresponderá ao Pleno da Corporación a declaración de especial intereses ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. A bonificación terá carácter rogado, debendo ser presentada polo suxeito pasivo, e producirá á efectos a partires do período impositivo seguinte ó da resolución de dita solicitude. Os suxeitos pasivos que tendo obtida a declaración de especial intereses ou de utilidade municipal, deberán presenta-la correspondente solicitude dirixida ó Excmo. Sr. Presidente da Deputación da Coruña, antes do 31 de marzo do ano correspondente ó período impositivo no que pretendan que produza efectos. Xuntamente co escrito deberase achega-la seguinte documentación:  Certificado do acordo plenario de declaración de especial interese ou de utilidade municipal  Certificado de Facenda no que conste a situación censal do titular da actividade, que pode coincidir ou non co suxeito pasivo.  Acreditación da titularidade catastral do inmoble.  Certificado de que o suxeito pasivo non ten débedas coa Facenda estatal, autonómica e local; nin coa Seguridade Social.  Xustificante do recoñecemento de explotación ou licenza da actividade correspondente.  Xustificación de adscrición ó réxime especial da Seguridade Social que corresponda (Réxime Xeral, Sistema Especial Traballadores Conta Allea Agrarios, Réxime Especial da Seguridade Social dos Traballadores do Mar) 6.2. Bonificación da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento de emprego. A bonificación regulada no presente apartado serán de aplicación exclusiva a aqueles supostos de localización ou implantación dunha nova actividade económica ou empresarial, así como aqueles outros que consistan nunha ampliación das instalacións xa existentes, sempre e cando esta impliquen a creación de emprego. A bonificación por concorrer circunstancias de fomento de emprego da cota pola integra a favor de inmobles urbanos onde se desenvolvan actividades económicas ou empresariais que impliquen a creación de emprego, terá unha duración de catro anos e será aplicada conforme a seguinte escala: Corresponderá ao Pleno da Corporación a declaración de especial interese ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. A bonificación terá carácter rogado debendo ser presentada polo suxeito pasivo, e producirá á efectos a partires do período impositivo seguinte ó da resolución de dita solicitude e terá unha duración de catro anos. Os suxeitos pasivos que tendo obtida a declaración de especial intereses ou de utilidade municipal, deberán presenta-la correspondente solicitude dirixida ó Excmo. Sr. Presidente da Deputación da Coruña, antes do 31 de marzo do ano correspondente ó período impositivo no que pretendan que produza efectos. Xuntamente co escrito deberase achega-la seguinte documentación:  Certificado do acordo plenario de declaración de especial interese ou de utilidade municipal  Acreditación da titularidade catastral do inmoble.  Certificado de que o suxeito pasivo non ten débedas coa Facenda estatal, autonómica e local; nin coa Seguridade Social.  Acreditación das novas contratacións realizadas mediante a presentación dos contratos de traballo dos novos empregados/empregados e copia das comunicacións das comunicación das contratacións ó Servizo Publico de Emprego Estatal (SEPE), resolucións de altas na Seguridade Social (TA) e Informes de datos de cotización (IDC) da Tesourería Xeral da Seguridade Social referidos ós novos traballadores contratados.6.3 - O Concello poderá realizará de oficio todas as actuacións precisas para a comprobación dos extremos expostos ao respecto destas bonificacións. Os obrigados tributarios deberán comunicar no Concello e o Servizo de Xestión Tributaria da Exma. Deputación Provincial de A Coruña calquera modificación relevante das condicións ou requisitos esixibles para a aplicación dos beneficios fiscais regulados no presente artigo. O Servizo de Xestión Tributaria da Exma. Deputación Provincial de A Coruña órgano competente en materia de xestión e recadación do IBI por delegación efectuada por este concello, poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal. No non previsto expresamente na presente ordenanza, rexerán o preceptos contidos na Sección III do Capítulo II do Título II do Real Decreto Lexislativo 2/2004, de 5 de marzo, polo que se aproba o texto refundido de Lei reguladora das facendas locais, concordantes e complementarios deste, e nas demais leis do Estado reguladoras da materia, así como nas disposicións ditadas para o seu desenvolvemento” 1. A presente ordenanza fiscal entrará en vigor o día da súa publicación no Boletín Oficial da Provincia, e comezará a aplicarse ata que se acorde a súa derrogación ou modificación expresa.2. A súa entrada en vigor suporá a derrogación da ordenanza fiscal vixente. En Malpica de Bergantiños, 05/06/2018 O alcalde. Antonela Eduardo Vicente Plummer Sayadi